Nachum Sokolov

Nachum Sokolov (: נחום סוקולוב; ‎10. január 1859, Wyszogród pri Płocku – † 17. máj 1936, Londýn) bol sionistický vodca, spisovateľ, prekladateľ a priekopník hebrejskej žurnalistiky.

Biografia 
Narodil sa do rabínskej rodiny v ruskom Wyszogróde (dnes v Poľsku) a ako sedemnásťročný začal prispievať do miestnych hebrejských novin ha-Cefira. Rýchlo si získal okruh čitateľov a z politicky i nábožensky rôznych vrstiev poľských Židov, od sekulárnych intelektuálov po antisionistických charedim. V priebehu rokov sa nakoniec stal starším editorom a spolumajiteľom.

V roku 1906 bol požiadaný aby sa stal generálnym tajomníkom Svetového sionistického kongresu. V nasledujúcich rokoch cestoval po Európe a severnej Amerike, aby propagoval sionistickú myšlienku. Počas prvej svetovej vojny žil v Londýne, kde bol hlavným obhajcom Balfourovej deklarácie z roku 1917, v ktorej britská vláda vyjadrila svoju podporu pre vznik židovskej domoviny v Palestíne. V roku 1931 bol zvolený za prezidenta Svetového sionistického kongresu a túto funkciu zastával až do roku 1935, kedy ho nahradil Chajim Weizmann.

Sokolov bol plodný spisovateľ a prekladateľ. Medzi jeho diela patrí trojdielna biografia Barucha Spinozu a mnoho iných biografií. Bol prvým človekom, ktorý do hebrejčiny preložil Herzlovu utopickú Staronovú zem (Alteneuland), ktorej názov preložil ako Tel Aviv (doslova „Jarný pahorok“). V roku 1909 bol tento názov použitý na pomenovanie mesta blízko prístavu Jaffa, dnešného Tel Avivu.

Zomrel v Londýne v roku 1936. Je po ňom pomenovaný napríklad kibuc Sde Nachum.

Literatúra

Iné projekty

Externé odkazy 
 Jewish Encyclopedia - Nachum Sokolov

Zdroj 
 

Sionisti
Novinári židovského pôvodu
Ruskí novinári
Spisovatelia židovského pôvodu
Prekladatelia židovského pôvodu
Poľskí spisovatelia
Poľské osobnosti židovského pôvodu
Pochovaní na Har Herzl